Geta karlmenn komist í kynni við fullnægingar kvenna ? Besta leiðin fyrir karlmann til að komast í kynni við fullnægingar kvenna er að stunda kynlíf með konu . Þannig getur karlmaðurinn orðið vitni að fullnægingu konunnar og jafnframt aðstoðað hana við að komast í það ástand . Þetta hafa margir karlmenn gert með góðum árangri , og láta vel af . Líklega á spyrjandi þó við það hvort mögulegt sé fyrir karlmann að upplifa sjálfur fullnægingu konu . Að sjálfsögðu er það óhugsandi fyrir nokkra manneskju að öðlast eigin reynslu af upplifun annarrar og þar skiptir kyn litlu máli . Hvert okkar hefur aðgang að eigin hugsunum , tilfinningum og upplifunum eins og til dæmis tannpínu , fullnægingu og jarðarberjabragði . Við höfum ekki slíkan aðgang hvert að annars upplifunum , hvort sem við erum hvort af sínu kyni eða ekki , höfum aldrei hist eða erum eineggja tvíburar . Fullnæging konu hlýtur samkvæmt eðli máls að vera fullnæging sem einhver kona upplifir . Karlmaður ( sem væntanlega er ekki sama manneskja og konan sem um ræðir ) getur því hvorki upplifað þá fullnægingu né fullnægingar karlmanna annarra en sjálfs sín . Ef til vill á spyrjandi við það að fullnægingar karla og kvenna séu tvær ólíkar tegundir fullnæginga og spurningin snýst þá um það hvort karlmaður geti upplifað fullnægingu af þeirri tegund sem á við konur . Enn sem komið er hefur ekki verið sýnt fram á að þessi forsenda um tvær mismunandi tegundir sé rétt . Að sjálfsögðu er um ákveðinn líffræðilegan mun að ræða ; til dæmis hafa konur auðvitað ekki sáðlát við fullnægingu . Ef karlmaður ætlaði að öðlast eigin reynslu af þeirri hlið fullnægingarinnar sem fylgir því að hafa kvenlíkama getur hann það að sjálfsögðu ekki nema hafa sjálfur slíkan líkama . Þá væri hann væntanlega ekki karlmaður lengur . Erfiðara er svo að komast að því hvort einhver eðlismunur er á upplifuninni sem slíkri sem ekki snýr að líkamsgerðinni . Einmitt vegna þess að við höfum ekki aðgang að því sem aðrir upplifa getum við aldrei vitað fyrir víst hvort við upplifum öll hlutina nákvæmlega eins eða hvort einhver munur er þar á . Hvað upplifun varðar getur þess vegna verið að mikill munur sé milli einstakra karlmanna og sá munur kannski ekkert minni en milli karls og konu . Í stuttu máli má því túlka spurninguna á tvo vegu : Annars vegar má spyrja hvort tiltekinn karlmaður geti öðlast eigin reynslu af fullnægingu sem í raun og veru er fullnæging einhverrar konu . Svarið við henni er að það sé óhugsandi . Við getum ekki upplifað fullnægingar annarra , hvort sem það eru karlar eða konur . Hins vegar má spyrja hvort karlmaður geti fengið fullnægingu sem er sams konar og fullnæging sem kona hefur . Þeirri spurningu látum við ósvarað . Ingibjörg Gunnarsdóttir er prófessor í næringarfræði við Matvæla - og næringarfræðideild Háskóla Íslands og forstöðumaður Rannsóknastofu í næringarfræði við Háskóla Íslands og Landspítala . Ingibjörg hefur rannsakað áhrif næringar á meðgöngu á heilsu móður og tengsl næringar og vaxtar fyrstu ár ævinnar við heilsu allt fram á fullorðins ár .